[{"text_idx": "#000001", "text": "Tulemuslik ja teadlik kaasaegne juht\nPsu\u0308hholoogiliselt tugev ja enesekindel Sina\nKuidas rattur ja triatleet saab end hooajaks tippvormi treenida?"}, {"text_idx": "#000002", "text": "Juhile ja oma ala profile"}, {"text_idx": "#000003", "text": "Mis on liidri ja juhi vahe?"}, {"text_idx": "#000004", "text": "Olen aastate jooksul kuulnud, lugenud ja na\u0308inud va\u0308ga mitmesuguseid liidri ja ees minemise (leadership) definitsioone, kirjeldusi, jutte. Mo\u0303ned on pa\u0308ris kaasakiskuvad (nt Tom Petersi oma minu ma\u0308lu ja\u0308rgi vabato\u0303lkes: Liider on see, kes aitab inimestel minna kuhugi, kuhu minemisest nad ise poleks julgenud unistatagi). Mo\u0303ned, mida aja kokkuhoiu sinu huvides ei hkka va\u0308lja tooma, on olnud u\u0308sna nirud. Eelko\u0303ige kipuvad need definitsioonid aga olema \u201cpiisavalt u\u0308ldised, et mitte olla valed,\u201d nagu olevat mingi ebama\u0308a\u0308rase va\u0308ite kohta tabavalt o\u0308elnud Juhan Parts."}, {"text_idx": "#000005", "text": "Samas olen leidnud ka mo\u0303ned konkreetsemad tu\u0308kid, kus on pu\u0308u\u0308tud panna ees minemist mingisse valemisse vo\u0303i mudelisse. Panengi siia u\u0308he neist mudelitest, mille leidsin \u201cThe Heart of Coaching\u201d nimelisest raamatust ja mis mulle hetkel tundub olevat ko\u0303ige konkreetsemalt mudelina va\u0308ljendatud ees minemise ma\u0308a\u0308ratlus."}, {"text_idx": "#000006", "text": "Ring, mille sees on sektorid organiseerimine, planeerimine, motiveerimine, kontroll, on pa\u0308rit Peter Druckerilt, kes paar aastaku\u0308mmet tagasi kirjeldas nende tegevustega juhi olulisemaid kompetentse. Seega \u2013 juht on see, kes valdab neid nelja tegevust ha\u0308sti. Ent liidriks saamiseks ja\u0308a\u0308b neist tegevustest va\u0308heks. Liidri puhul lisandub igale neljale tegevusele veel kaalukas mo\u0303o\u0303de."}, {"text_idx": "#000007", "text": "Organiseerimine teenindaja hoiakuga. Teenindaja pole eesti keeles pa\u0308ris hea ko\u0303laga so\u0303na, ent paremat ma hetkel ei leidnud. Ent asja idee on: teenidaja hoiak ta\u0308hendab seda, et kui juht organiseerib to\u0308o\u0308d meeskonnas, siis tema n.o\u0308 mindset ja hoiak on suunatud sellele, et teenindada oma inimest. Et viimane saaks parimal moel oma potentsiaali avada. Ku\u0308simus on siin va\u0308ga selgelt 180 kraadi tavaarusaama hoiaku muutusega \u2013 sa oled liider ainult teiste teenindajana, mitte enda egotripi realiseerijana."}, {"text_idx": "#000008", "text": "Kontrollimine treeneri hoiakuga. See ta\u0308hendab kontrolli, mille ainus eesma\u0308rk on anda inimesele tagasisidet tema tegemistest, to\u0303sta inimese enesekindlust ja teadlikkust ning seela\u0308bi aidata hoida inimest enda valitud kursil. Kontrollimise eesma\u0308rk pole karistada vo\u0303i vigu avastada, vaid aidata ko\u0303rvalvaataja pilgu ja no\u0303uga inimesel kasvada. Treener on see, kelle abiga tehakse plaan ja treener on ka see, kes vahest on ka n.o\u0308 okas seal, kus selg ja jalad korraga nime kaotavad. See, millise kavatsusega kontrolli tehakse, on ka u\u0308ks juhti ja liidrit vo\u0303ib-olla eristav asi. Juht kontrollib, sest peab ise kellelegi aru andma ja midagi on ju vaja mo\u0303o\u0303ta ka. Liider kontrollib, et aidata inimesel paremaks saada."}, {"text_idx": "#000009", "text": "Motiveerimine abistaja hoiakuga. Motiveerimine liidri jaoks ei ta\u0308henda lihtsalt motivatsiooniskeeme ning inimesi u\u0308hikutena selle sees. Motiveerides abistajana ta\u0308hendab see eelko\u0303ige inimese arengult takistuste ko\u0303rvaldamist. Muuseas, seesama Peter Drucker on o\u0308elnud, et enamiku oma to\u0308o\u0308ajast tegelevad juhid...takistuste loomisega! Seega, liider aitab ko\u0303rvaldada takistusi ning aitab ka inimese jaoks selgeks arutada ja mo\u0303elda, mis on konkreetselt tema po\u0303hjus mingi muutus ette vo\u0303tta."}, {"text_idx": "#000011", "text": "Ja siis on olulisim \u2013 eeskuju. Liidrit eristab tavalisest juhist asjaolu, et ta on vabatahtlikke ja\u0308rgijaid. Ja\u0308rgijad tekivad aga juhi eeskuju, ka\u0308itumist ja\u0308lgides. Inimestele ja\u0308a\u0308vad meelde teod ja ka\u0308itumised mingites olukordades. Seega, mida iganes juhina teed, on selge, et inimesed vaatavad sind ja teevad omad ja\u0308reldused. Kas sa oled inimene, kelle juhtimisel vo\u0303iks luurele minna vo\u0303i mitte?"}, {"text_idx": "#000012", "text": "Niisiis, millised on sinu olukorrad, kus inimesed teevad valikuid ja otsuseid sinu suhtes. Ehk \u2013 oled sa juht vo\u0303i liider?"}, {"text_idx": "#000013", "text": "Liitu 3000+ juhi ja ettevo\u0303tjaga ning telli uudiskiri"}, {"text_idx": "#000014", "text": "Liidriks teevad juhi inimesed, mitte juht ise"}, {"text_idx": "#000015", "text": "Kui sa sisestad Amazoni otsinguso\u0303na leadership ehk eesti keeles eestvedamine, saad u\u0308le 40 000 tuhande raamatu vastuse. Millest 99,9% ra\u0308a\u0308givad sellest, milline u\u0308ks hea liider [...]"}, {"text_idx": "#000016", "text": "Juhi karismaatilisus on vaataja silmades"}, {"text_idx": "#000017", "text": "Kui mind viimaste kuude jooksul avalikkuse ette jo\u0303udnud n.o\u0308 juhtimisjuhtumitest midagi jahmatas, siis oli see Aivar Ma\u0308e endiste ja praeguste kolleegide toetuskirjad ning u\u0308tlused ajakirjanduses. [...]"}, {"text_idx": "#000019", "text": "No\u0303uanded ja artiklid meeskonnato\u0308o\u0308st, coachingust, juhtimisest, vaimsest tugevusest. Juba 3000+ kasvajat ootab Sind ees."}]